Komission tiedonanto Euroopan parlamentille Ja neuvostolletoimenpiteistä, jotka jäsenvaltioiden on toteutettava sen varmistamiseksi, että kaikki unionin kansalaiset voivat osallistua vuoden 2004 Euroopan parlamentin vaaleihin laajentuneessa unionissa /* KOM/2003/0174 lopull. */





KOMISSION TIEDONANTO EUROOPAN PARLAMENTILLE JA NEUVOSTOLLE toimenpiteistä, jotka jäsenvaltioiden on toteutettava sen varmistamiseksi, että kaikki unionin kansalaiset voivat osallistua vuoden 2004 Euroopan parlamentin vaaleihin laajentuneessa unionissa 1. Johdanto Saattamalla liittymisneuvottelut menestyksekkäästi päätökseen joulukuussa 2002 Euroopan unioni täytti antamansa sitoumuksen, jonka mukaan kymmenen unioniin liittyvää valtiota (Tsekki, Viro, Kypros, Latvia, Liettua, Unkari, Malta, Puola, Slovenia ja Slovakia) voivat osallistua jo vuoden 2004 Euroopan parlamentin vaaleihin uusina jäsenvaltioina. [1] Vaalit pidetään siis 25 jäsenvaltion unionissa. [1] Kööpenhaminan Eurooppa-neuvosto, 12.-13. joulukuuta 2002, puheenjohtajan päätelmien 7 kohta, 400/02. Laajentuneen unionin kansalaiset valitsevat edustajansa uuteen Euroopan parlamenttiin vaalikaudelle 2004-2009. Uudessa parlamentissa on 732 edustajanpaikkaa, jotka jakautuvat eri jäsenvaltioiden kesken Nizzan sopimukseen liitetyn, Euroopan unionin laajentumisesta tehdyn pöytäkirjan määräysten mukaisesti. [2] [2] Ks. pöytäkirjan 2 artikla, jossa määrätään, että edustajien kokonaismäärä on sama kuin Euroopan yhteisön perustamissopimuksen 190 artiklan 2 kohdassa mainittu edustajien määrä lisättynä liittymissopimuksista johtuvalla uusien jäsenvaltioiden edustajien määrällä, kuitenkin niin, että kokonaismäärä on mahdollisimman lähellä 732:ta. Jokaisella unionin kansalaisella on äänioikeus ja vaalikelpoisuus Euroopan parlamentin vaaleissa siinä jäsenvaltiossa, jossa hän asuu, samoin edellytyksin kuin kyseisen jäsenvaltion omilla kansalaisilla. [3] [3] Euroopan unionin perusoikeuskirjan 39 artiklan 1 kohta, EYVL C 364, 18.12.2000, s. 1. Unionin kansalaisen äänioikeudesta ja vaalikelpoisuudesta Euroopan parlamentin vaaleissa määrätään EY:n perustamissopimuksen 19 artiklan 2 kohdassa. Tämä oikeus on pantu täytäntöön neuvoston direktiivillä 93/109/EY [4] (jäljempänä 'direktiivi'), joka koskee niille unionin kansalaisille, jotka asuvat jäsenvaltiossa, mutta eivät ole sen kansalaisia, Euroopan parlamentin vaaleissa kuuluvaa äänioikeutta ja vaalikelpoisuutta koskevia yksityiskohtaisia sääntöjä. [5] [4] EYVL L 329, 30.12.1993, s. 34. [5] Direktiivi koskee ainoastaan äänestämistä asuinvaltiossa ja kyseisen jäsenvaltion ehdokaslistoilla olevien ehdokkaiden äänestämistä. Jotkut jäsenvaltiot sallivat muissa jäsenvaltioissa asuvien kansalaistensa äänestää kotimaan ehdokaslistoilla olevia ehdokkaita. Tämä kysymys kuuluu ainoastaan kotivaltion kansallisen lainsäädännön piiriin, ks. direktiivin 1 artiklan 2 kohta. 2. Tiedonannon tarkoitus Laajentumisen myötä äänioikeus ja vaalikelpoisuus Euroopan parlamentin vaaleissa koskee monia uusia unionin kansalaisia: sekä nykyisten 15 jäsenvaltion kansalaisia, jotka asuvat jossakin unioniin liittyvässä valtiossa, että näiden kymmenen valtion kansalaisia, jotka asuvat jossakin nykyisessä jäsenvaltiossa tai toisessa unioniin liittyvässä valtiossa. Näiden kansalaisten poliittiset oikeudet tunnustetaan perusoikeuskirjassa [6] perusoikeuksiksi, joita on noudatettava heti ensimmäisissä laajentumisen jälkeen pidettävissä vaaleissa. [6] EYVL C 364, 18.12.2000, s. 1. Laajentuminen toteutuu virallisesti 1. toukokuuta 2004, ja Euroopan parlamentin vaalien äänestyspäivät ovat 10.-13. kesäkuuta 2004. Aikataulu on tiukka, minkä vuoksi vaalivalmisteluihin liittyvät käytännön järjestelyt on jo ennen virallista liittymispäivää. Komissio korostaa, että direktiivi on pantava täysimääräisesti täytäntöön sekä lainsäädännön että käytännön tasolla heti vuoden 2004 Euroopan parlamentin vaaleissa. Tämän tiedonannon tarkoituksena on antaa vauhtia unioniin liittyvissä maissa toteutettaville täytäntöönpanomenettelyille ja varmistaa, että kaikki kansalaiset merkitään vaaliluetteloihin sekä nykyisissä että tulevissa jäsenvaltioissa. 3. Lainsäädännölliset puitteet Euroopan parlamentin vaaleihin osallistumiselle Äänioikeutta ja vaalikelpoisuutta Euroopan parlamentin vaaleissa koskevat yksityiskohtaiset säännöt vahvistettiin vuonna 1994 edellä mainitussa direktiivissä. Kaikki jäsenvaltiot ovat saattaneet direktiivin osaksi kansallista lainsäädäntöään, yleisesti ottaen tyydyttävällä tavalla. [7] [7] Komission tiedonanto direktiivin 93/109/EY soveltamisesta Euroopan parlamentin vaaleissa kesäkuussa 1999, KOM(2000) 843 lopullinen, 18.12.2000. Euroopan unioniin liittymisen yhteydessä uusien jäsenvaltioiden on omaksuttava ja pantava täytäntöön yhteisön säännöstö ("acquis communautaire"). [8] Näin ollen uudet jäsenvaltiot sitoutuvat saattamaan direktiivin osaksi kansallista lainsäädäntöään liittymisen yhteydessä. Mikään unioniin liittyvistä valtioista ei ole pyytänyt direktiiviä koskevia siirtymäjärjestelyjä tai poikkeuksia. [9] [8] Vaatimuksesta tulee sitova, kun liittymissopimus allekirjoitetaan, minkä on määrä tapahtua 16.4.2003. [9] Direktiivi kuuluu yhteisön säännöstön 2. lukuun, jota koskevat neuvottelut on saatettu päätökseen kaikkien unioniin liittyvien valtioiden kanssa. Direktiivin täytäntöönpanotoimien tilanne esitetään liitteessä 1. Sen mukaan kolme unioniin liittyvää valtiota (Tsekki, Viro ja Slovenia) on jo hyväksynyt direktiivin täytäntöönpanoa varten tarvittavan kansallisen lainsäädännön. Komissio kehottaa kaikkia unioniin liittyviä valtioita toteuttamaan tarvittavat toimenpiteet täytäntöönpanon loppuunsaattamiseksi, jotta vuoden 2004 vaalien valmisteluja varten saadaan aikaan vakaa oikeusperusta. Komissio seuraa täytäntöönpanon edistymistä liittymisen seurantatoimien yhteydessä, ja se on muistuttanut äskettäin unioniin liittyviä valtioita vaaleihin liittyvistä velvollisuuksista. Direktiivissä esitetään tiettyjä vaatimuksia, jotka koskevat muiden EU-maiden kansalaisten osallistumista vaaleihin. Jäsenvaltioiden ja unioniin liittyvien valtioiden on varmistettava, että seuraavat toimenpiteet toteutetaan: (1) selvitetään, ketkä muiden EU-maiden kansalaiset ovat äänioikeutettuja ja vaalikelpoisia (3 artikla); (2) tiedotetaan heille heidän oikeuksistaan (12 artikla); (3) kerätään tiedot siitä, ketkä heistä aikovat äänestää asuinvaltiossaan (8 artikla); (4) merkitään äänestäjät vaaliluetteloon ja otetaan vastaan ilmoitukset ehdokkaaksi asettumisesta (9 ja 10 artikla); (5) ilmoitetaan asianomaisille, mihin ratkaisuun hänen vaaliluetteloon merkitsemistä tai ehdokkaaksi asettumista koskevan hakemuksensa osalta on päädytty (11 artikla); (6) vaihdetaan tietoja muiden jäsenvaltioiden kanssa, jotta kukaan ei voi äänestää kahta kertaa (13 artikla). Ei riitä, että direktiivi on saatettu osaksi kansallista lainsäädäntöä; jäsenvaltioiden ja unioniin liittyvien valtioiden on myös toteutettava tarvittavat käytännön toimenpiteet sen varmistamiseksi, että direktiivin tärkeimpiä vaatimuksia sovelletaan oikein vuoden 2004 vaalien yhteydessä. Tiukan toteuttamisaikataulun vuoksi suunnittelu on syytä aloittaa hyvissä ajoin. Kuten edellä jo todettiin, osa käytännön järjestelyistä on toteutettava jo ennen virallista liittymispäivää, jotta voidaan varmistaa, että kaikki muiden EU-maiden kansalaiset voivat osallistua vaaleihin. 4. Vuoden 2004 vaalien uudet EU-valitsijat ja EU-vaalikelpoiset ehdokkaat Direktiivissä tarkoitetaan 'EU-valitsijalla' kaikkia unionin kansalaisia, joilla on äänioikeus Euroopan parlamentin vaaleissa asuinvaltiossaan. 'EU-vaalikelpoisella' taas tarkoitetaan kaikkia unionin kansalaisia, jotka ovat vaalikelpoisia Euroopan parlamentin vaaleissa asuinvaltiossaan. Jotta henkilö voisi olla EU-valitsija tai EU-vaalikelpoinen, hänen on täytettävä määräpäivänä seuraavat direktiivin 3 artiklassa esitetyt edellytykset: (1) hän on EY:n perustamissopimuksen 17 artiklan 1 kohdassa tarkoitettu unionin kansalainen, (2) hän ei ole asuinvaltion kansalainen, mutta täyttää muuten asuinvaltion lainsäädännössä säädetyt kansalaisten äänioikeutta ja vaalikelpoisuutta koskevat edellytykset. Perusvaatimus direktiivin soveltamisalaan kuulumiselle on siis se, että henkilön on oltava unionin kansalainen. EY:n perustamissopimuksen 17 artiklan 1 kohdassa määrätään, että unionin kansalainen on jokainen, jolla on jonkin jäsenvaltion kansalaisuus. Unioniin liittyvien valtioiden osalta tämä merkitsee sitä, että niiden kansalaisista tulee unionin kansalaisia virallisesti vasta liittymissopimusten voimaantulon yhteydessä eli kun näistä valtioista tulee uusia jäsenvaltioita. Toinen vaatimus on, että henkilö asuu jäsenvaltiossa, joka ei ole hänen kotivaltionsa. Direktiivissä ei määritellä, mitä toisessa jäsenvaltiossa asumisella tarkoitetaan, mutta siinä edellytetään, että asianomaista on kohdeltava samalla tavoin kuin kyseisen jäsenvaltion kansalaisia: jos äänioikeus ja vaalikelpoisuus edellyttävät tietyn jäsenvaltion kansalaisilta tietyn vähimmäisajan pituista asumista kyseisen valtion vaalialueella, EU-valitsijoiden katsotaan täyttävän tämän edellytyksen, jos he ovat asuneet toisessa jäsenvaltiossa yhtä pitkän ajan. Muista muiden EU-maiden kansalaisiin sovellettavista äänioikeutta ja vaalikelpoisuutta koskevista vaatimuksista säädetään kunkin jäsenvaltion kansallisessa vaalilainsäädännössä. Vaatimusten on kuitenkin oltava samat kuin maan omia kansalaisia koskevat vaatimukset. Vaatimukset on täytettävä tiettynä määräpäivänä, joka määritellään asuinvaltion lainsäädännön mukaisesti. Kun näitä vaatimuksia sovelletaan liittymisen yhteydessä, uudet EU-valitsijat ja EU-vaalikelpoiset voidaan jakaa kolmeen ryhmään seuraavasti: (1) nykyiset unionin kansalaiset (15 nykyisen jäsenvaltion kansalaiset), jotka asuvat jossakin kymmenestä unioniin liittyvästä valtiosta; (2) kymmenen unioniin liittyvän valtion kansalaiset, jotka asuvat jossakin 15 jäsenvaltiosta; (3) kymmenen unioniin liittyvän valtion kansalaiset, jotka asuvat jossakin toisessa unioniin liittyvässä valtiossa. Uusien EU-valitsijoiden ja EU-vaalikelpoisten lukumäärä valtioittain esitetään liitteessä 2. Sen perusteella Euroopan parlamentin vaaleissa vuonna 2004 on lähes miljoona uutta kansalaista, jotka ovat äänioikeutettuja ja vaalikelpoisia asuinvaltiossaan. 5. Uusille EU-valitsijoille ja EU-vaalikelpoisille ehdokkaille on ilmoitettava heidän oikeuksistaan Vuoden 2004 Euroopan parlamentin vaalit ovat uusi tilanne niille lähes miljoonalle unionin kansalaiselle, jotka ovat ensi kerran äänioikeutettuja ja vaalikelpoisia asuinvaltiossaan. Tarvitaan laajaa tiedottamista, jotta he voivat käyttää näitä unionin kansalaisuuteen perustuvia oikeuksiaan, sillä he eivät välttämättä tiedä edes näistä oikeuksista saati siitä, miten he voivat käyttää niitä asuinvaltiossaan. Lisäksi asiaan sovellettavat menettelyt saattavat poiketa heidän kotivaltionsa menettelyistä. Direktiivin 12 artiklan mukaan jäsenvaltion on ilmoitettava hyvissä ajoin ja asianmukaisella tavalla äänioikeutetuille ja vaalikelpoisille muiden jäsenvaltioiden kansalaisille ne edellytykset ja yksityiskohtaiset säännöt, jotka koskevat äänioikeuden käyttämistä ja vaalikelpoisuuden toteuttamista kyseisessä valtiossa. Siksi on erittäin tärkeää, että direktiivin 12 artiklan säännökset pannaan täytäntöön täysimääräisesti. Komissio katsoo, että valtioiden on ilmoitettava alueellaan asuville muiden EU-maiden kansalaisille erikseen näiden vaalioikeuksista ja niiden harjoittamisen edellytyksistä ja yksityiskohtaisista säännöistä. Valtion omille kansalaisille tarkoitettu tavanomainen tiedottaminen ei siis riitä täyttämään direktiivin 12 artiklassa asetettua velvollisuutta. Tiedottaminen on näin ollen suunniteltava nimenomaan näiden äänestäjien erityistarpeita silmällä pitäen. Komissio kehottaa kaikkia jäsenvaltioita ja unioniin liittyviä valtioita ottamaan viimeistään näitä vaaleja varten käyttöön henkilökohtaiset kirjeet, jotka lähetetään postitse niiden alueella asuville EU-valitsijoille. Heille voitaisiin myös antaa vaaleja koskevaa tietoutta silloin kun he ottavat muissa asioissa yhteyttä paikallis- tai keskushallinnon viranomaisiin. Halukkaiden tulisi mahdollisuuksien mukaan voida ilmoittautua vaaliluetteloihin täyttämällä postitse palautettava lomake. [10] [10] KOM(2000) 843 lopullinen, 18.12.2000. 6. Vaaliluetteloihin merkitseminen Direktiivin 8 artiklan mukaan EU-valitsijat voivat käyttää äänioikeuttaan asuinjäsenvaltiossa, jos he ovat ilmaisseet halunsa tehdä niin. Erillinen ilmoitus on tarpeen myös siksi, ettei kukaan voi äänestää samoissa Euroopan parlamentin vaaleissa useammin kuin kerran. EU-valitsijan on valittava, haluaako hän äänestää kotivaltiossaan [11] vai asuinvaltiossaan. [11] Jäsenvaltiot voivat päättää itse, sallivatko ne muissa jäsenvaltioissa asuvien kansalaistensa äänestää kotimaan ehdokaslistoilla olevia ehdokkaita. Tämä kysymys kuuluu ainoastaan kotivaltion kansallisen lainsäädännön piiriin, ks. direktiivin 1 artiklan 2 kohta. Yleensä äänestyshalukkuudesta ilmoitetaan hakemalla asuinvaltion vaaliluetteloon merkitsemistä. Seuraavaan taulukkoon on merkitty määräajat, joihin mennessä jäsenvaltioissa ja unioniin liittyvissä valtioissa asuvien EU-valitsijoiden on haettava vaaliluetteloon merkitsemistä vuoden 2004 Euroopan parlamentin vaaleja varten. Määräajat, joihin mennessä muiden EU-maiden kansalaisten on haettava asuinvaltion vaaliluetteloon merkitsemistä vuoden 2004 EP:n vaaleja varten Määräaika, johon mennessä vaaliluetteloon merkitsemistä on haettava [12] // Jäsenvaltio tai unioniin liittyvä valtio [13] [12] Päivämäärät ovat arvioita, jotka perustuvat kyseisiltä valtioilta saatuihin tietoihin. Jos vaalipäivä ei ole ollut vielä tiedossa tietoja annettaessa, oletusarvona on ollut 10. kesäkuuta. [13] Latvian ja Liettuan tiedot eivät olleet saatavilla taulukkoa laadittaessa. 31. joulukuuta 2003 // Ranska 15. helmikuuta 2004 // Unkari 29. helmikuuta 2004 // Kreikka, Luxemburg 15. maaliskuuta 2004 // Italia 22. maaliskuuta 2004 // Suomi 30. maaliskuuta 2004 // Itävalta 31. maaliskuuta 2004 // Malta 1. huhtikuuta 2004 // Belgia 2. huhtikuuta 2004 // Kypros 7. huhtikuuta 2004 // Yhdistynyt kuningaskunta 10. huhtikuuta 2004 // Portugali, Slovenia 11. huhtikuuta 2004 // Puola 28. huhtikuuta 2004 // Alankomaat 29. huhtikuuta 2004 // Tanska 30. huhtikuuta 2004 // Slovakia 1. toukokuuta 2004 // Liittyminen 2. toukokuuta 2004 // Tsekki 3. toukokuuta 2004 // Espanja 14. toukokuuta 2004 // Ruotsi, Viro 23. toukokuuta 2004 // Saksa 26. toukokuuta 2004 // Irlanti 10.-13. kesäkuuta 2004 // Euroopan parlamentin vaalit Taulukko osoittaa, että määräaika on ainakin 17 jäsenvaltiossa tai unioniin liittyvässä valtiossa ennen virallista liittymispäivämäärää, 1. toukokuuta 2004. Myös Tsekissä ja Espanjassa määräaika on niin lähellä liittymispäivää, ettei uusien EU-valitsijoiden voida odottaa rekisteröityvän vaaliluetteloihin vain parissa päivässä. Komissio kehottaa näitä jäsenvaltioita ja unioniin liittyviä valtioita toteuttamaan erityisiä toimenpiteitä sen varmistamiseksi, että myös ne EU-valitsijat, joista tulee unionin kansalaisia vasta 1. toukokuuta 2004, voivat hakea vaaliluetteloihin rekisteröitymistä jo ennen virallista liittymispäivää. Tämä vaatimus vahvistetaan direktiivin 9 artiklassa, jonka mukaan jäsenvaltioiden on toteutettava tarpeelliset toimenpiteet sen mahdollistamiseksi, että halukkaat EU-valitsijat voidaan merkitä vaaliluetteloon hyvissä ajoin ennen äänestystä. Lisäksi valtioiden on ilmoitettava asianomaisille, mihin ratkaisuun hänen vaaliluetteloon merkitsemistä koskevan hakemuksensa osalta on päädytty. Jos henkilöä ei hyväksytä merkittäväksi vaaliluetteloon, hänellä on oltava oikeus samoihin oikeussuojakeinoihin kuin ne, jotka lainsäädännössä annetaan niille äänioikeutetuille, jotka ovat kyseisen valtion kansalaisia (direktiivin 11 artikla). 7. Tietojenvaihto kahteen kertaan äänestämisen estämiseksi Direktiivin 13 artiklassa säädetään, että jäsenvaltioiden on vaihdettava keskenään tietoja, joiden avulla voidaan toteuttaa kielto äänestää kahteen kertaan. Kunkin asuinvaltion on tätä varten ilmoitettava vaali- tai ehdokasluetteloihinsa merkityistä muiden EU-valtioiden kansalaisista näiden kotivaltioille riittävän ajoissa ennen äänestyspäivää. Kotivaltio toteuttaa kansallisen lainsäädäntönsä mukaisesti asianmukaiset toimenpiteet sen estämiseksi, että sen kansalaiset äänestävät tai asettuvat ehdokkaaksi useammassa kuin yhdessä jäsenvaltiossa. Komissio katsoo, että unioniin liittyvien valtioiden olisi osallistuttava vuoden 2004 vaaleja koskevaan tietojenvaihtoon ja että tietojenvaihdon tulisi kattaa myös uudet EU-valitsijat. 8. Päätelmät Komissio on täysin tietoinen siitä, että vaalimenettelyt, mm. vaaliluetteloihin merkitsemistä koskevat aikataulut ja yksityiskohtaiset säännöt, kuuluvat jäsenvaltioiden ja unioniin liittyvien valtioiden toimivallan piiriin. Sen mielestä on kuitenkin perusteltua muistuttaa jäsenvaltioita ja unioniin liittyviä valtioita siitä, että on erittäin tärkeää varmistaa niiden poliittisten perusoikeuksien toteutuminen, joiden nojalla kaikki unionin kansalaiset voivat osallistua vuoden 2004 Euroopan parlamentin vaaleihin. Tämä on olennaista, jos halutaan, että yhteinen laajentumishanke koetaan mielekkäänä myös kansalaisten tasolla kaikkialla Euroopassa. Näin ollen komissio suosittaa, että - ne unioniin liittyvät valtiot, jotka eivät vielä ole asiaa hoitaneet, saattavat direktiivin 93/109/EY osaksi kansallista lainsäädäntöään viipymättä, jotta saadaan oikeusperusta unionin kansalaisten äänioikeudelle ja oikeudelle asettua ehdokkaaksi vuoden 2004 Euroopan parlamentin vaaleissa; - 15 nykyistä jäsenvaltiota toteuttavat tarvittavat toimenpiteet sen varmistamiseksi, että niiden alueella asuvat unioniin liittyvien valtioiden kansalaiset merkitään vaaliluetteloihin vuoden 2004 Euroopan parlamentin vaaleja varten hyvissä ajoin ennen vaaleja; - unioniin liittyvät valtiot toteuttavat tarvittavat toimenpiteet varmistaakseen, että niiden alueella asuvat unionin kansalaiset merkitään vaaliluetteloihin vuoden 2004 Euroopan parlamentin vaaleja varten hyvissä ajoin ennen vaaleja; - unioniin liittyvät valtiot toteuttavat tarvittavat toimenpiteet varmistaakseen, että niiden alueella asuvat muiden unioniin liittyvien valtioiden kansalaiset merkitään vaaliluetteloihin vuoden 2004 Euroopan parlamentin vaaleja varten hyvissä ajoin ennen vaaleja. Komissio seuraa tilanteen kehittymistä. Lisäksi komissio kutsuu vuoden 2003 lopulla jäsenvaltioiden ja unioniin liittyvien valtioiden edustajat koolle kokoukseen, jossa vaihdetaan tietoja toteutetuista käytännön toimista. LIITE 1 Direktiivin voimaansaattaminen unioniin liittyvissä valtioissa Tilanne 6. maaliskuuta 2003 Valtio // Direktiivi 93/109/EY Tsekki // Direktiivi on saatettu osaksi kansallista lainsäädäntöä Euroopan parlamentin vaaleista 19. helmikuuta 2003 annetulla lailla. Viro // Direktiivi on saatettu osaksi kansallista lainsäädäntöä Euroopan parlamentin vaaleista 18. joulukuuta 2002 annetulla lailla. Kypros // Asiaa koskevaa lakiehdotusta ei ole vielä vahvistettu. Latvia // Lakiehdotusta Euroopan parlamentin vaaleista ei ole vielä vahvistettu. Liettua // Asiaa koskevaa lakiehdotusta valmistellaan; sitä ei ole vielä vahvistettu. Unkari // Sisäministeriö valmistelee asiaa koskevaa lainsäädäntöä; sitä ei ole vielä vahvistettu. Malta // Asiaa koskevaa lakiehdotusta valmistellaan; sitä ei ole vielä vahvistettu. Puola // Lakiehdotusta Euroopan parlamentin vaaleista ei ole vielä vahvistettu. Slovenia // Direktiivi on saatettu osaksi kansallista lainsäädäntöä Slovenian edustajien valitsemisesta Euroopan parlamenttiin 25. lokakuuta 2002 annetulla lailla. Slovakia // Lakiehdotusta Euroopan parlamentin vaaleista ei ole vielä vahvistettu. LIITE 2 Direktiivin 93/109/EY soveltamisalaan kuuluvat EU-valitsijat vuoden 2004 vaaleissa Jäsenvaltioissa ja unioniin liittyvissä valtioissa asuvat muiden EU-maiden ja unioniin liittyvien valtioiden (äänestysikäiset) kansalaiset [14] [14] Lukumäärät ovat erittäin karkeita arvioita, joiden tarkoituksena on antaa yleiskäsitys uusien EU-valitsijoiden määrästä. Luvut perustuvat Eurostatin väestötilastoihin, mutta ne on koottu eri vuosilta ja eri väestötietokokoelmista (esim. kokonaisväestöä tai aktiivista väestöä yms. koskevista väestötiedoista). >TAULUKON PAIKKA> Harmaat ruudut = vuoden 2004 vaalien uudet EU-valitsijat, yhteensä 964 800